בצומת אורנים היא ירדה מהאוטובוס. משם האוטובוס ממשיך למקומות לא מעניינים. היא חצתה את הכביש וחיכתה לאוטובוס שמגיע מהצד הנגדי. כמו תמיד - היא תיסע עד התחנה-המרכזית, ושוב תחצה את הכביש.  ספגטי הוא הביט בה כשהיא בולסת את הספגטי. הוא לא היה בטוח שהיא מתאימה לו - לבושה היה זרוק ושגרתי, אבל נקי. שיערה נראה כאילו סודר בחופזה. היא לא הפסיקה לחייך חיוכים מתנצלים על כל שטות, אבל המשיכה ב-שלה. שיערה היה שאטני והיא הייתה יכולה להיות יפיפייה אמיתית, קרת-רוח ומחושבת כמו שאהב אותן, אם הייתה עוברת קצת שיפוצי מראה ואופי. אבל מה ששבר אותו, שממש קרע לו את הלב בכאב, זה שהיא הגיעה לפאב בנעלי-בית עם גרביים.  "זה טעים?" הוא שאל בקול עמוק ויציב. הוא אהב את הקול הזה שלו, הוא חשב שזה קול שאומר שגבר על רמה מדבר. היא הרימה אליו עיניים גדולות ובוהות, כמו תחתיות של כוסות, ולפתע ברק כסוף זינק בין עין לעין במהירות, והן הפכו משועשעות. היא הנהנה לחיוב, פלטה חצי צחוק חצי ציוץ של ציפור בפה מלא ספגטי, והמשיכה לאכול. הוא הקיש עם הציפורניים על כוס הבירה ולקח לגימה, הוא לא רגיל לבחורות כאלו. היא אכלה כל-כך מהר שנדמה שהיא